Die letschti Wuche vo  eusere Hochziitsreis händ mir denn na uf de Insle Kho Chang verbracht. D Insle isch sehr bergig und meega grüen. Um d Insle ume gaht en Strand und denn Hotel oder Restaurant oder Lädeli und denn e Strass. Nach de Strass gahts denn eigentlich zimmlich gschnäll de Berg ufe.  S Ganze isch aber nöd e so vertourischtisiert wie mini Beschriibig jetzt tönt het. Je wiiter weg mer vom Hafe chunt, desto ruhiger wirds. Mir sind zimmlich wiit hinde im Hotel Amari gsi. Es super meg  schöns Hotel mit eme riese grosse Pool, eme Sprudelbad (wo chli wärmers Wasser hät und eigentlich immer Chind drin am spiele sind) und es Babybädli. Nach em Pool chömed Liegistüehl und denn s Meer.  S Meer isch immer fascht Badwannetemperatur. Mer chan eifach inelaufe und plantsche, ohni dass mer nach 5 Minute frührt.  Wo mer s erschtmal i de ganze Alang ine gsi sind bin ich zum stuune fascht nüme usecho.  Au euses Zimmer isch super gsi. Mit Bluemehertli uf em Bett. Enere "Happy Honeymoon"  Turte und Orchidee i de Badwanne. Vom Balkon het mer ufs Meer gseh. Und am erschte Abig en fantastische Sunneundergang durd Palme dure. (Föteli aluege   )